**ОПШТИНСКО ВЕЋЕ ОПШТИНЕ ГАЏИН ХАН** на основу члана 46 Закона о локалној самоуправи ( „Службени гласник РС“ бр.129/2007), члана 57 Статута општине Гаџин Хан („ Службени лист града Ниша“ бр.63/2008, 55/2011, 46/2012,36/2013), члана 3 Одлуке о Општинском већу општине Гаџин Хан ( „Службени лист града Ниша“ бр.83/2008) на својој 58. (педесетосмој) седници одржаној дана 15. маја 2014. године, доноси

**З А К Љ У Ч А К**

**у вези са допунским извештајима Службе за привреду и инспекцијске послове Општинске управе општине Гаџин Хан**

**I**  **ПРИХВАТА СЕ** допунски извештај бр. бр.06-35-248/14-III од 06.05.2014. године и допунски извештај бр.35-147/14-III од 15.05.2014. године, Тонија Станковића запосленог у Општинској управи општине Гаџин Хан-Служба за привреду и инспекцијске послове, распоређеног на радно место: послови грађевинарства, урбанизма, просторног планирања, комунално стамбени послови и послови планирања и припреме одбране.

**II ПОКРЕНУТИ** дисциплински поступак против Драгољуба Цветковића запосленог у Општинској управи општине Гаџин Хан –Служби за привреду и инспекцијске послове распоређеног на пословима радног места грађевинско-комунални инспектор грађевинско-, ради утврђивања дисциплинске одговорности именованог, те се **ОВЛАШЋУЈЕ** председник општине Гаџин Хан и председник Општинског већа Саша Ђорђевић да начелнику Општинске управе општине Гаџин Хан поднесе предлог за покретање дисциплинског поступка против Драгољуба Цветковића запосленог у Општинској управи општине Гаџин Хан –Служби за привреду и инспекцијске послове распоређеног на пословима радног места грађевинско-комунални инспектор.

**III ОДЛУЧИТИ** о покретању дисциплинског поступка против Љубише Павловића запосленог у Општинској управи општине Гаџин Хан-Служби за привреду и инспекцијске послове, распоређеног на пословима радног места инспектор заштите животне средине, по добијању другостепених одлука донетих по изјављеним жалбама против првостепених одлука донетих од стране именованог инспектора.

**IV ДОСТАВИТИ** овај закључак председнику општине Гаџин Хан, начелнику Општинске управе општине Гаџин Хан и запосленима у Општинској управи општине Гаџин Хан: Тонију Станковићу, Драгољубу Цветковићу и Љубиши Павловићу.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-275/14-III

У Гаџином Хану дана 15. маја 2014. године ПРЕДСЕДНИК

 Саша Ђорђевић